  Наталья Тетерина «Шундысиос» удмурт нылпи движение Удмуртиысь школаосын дышетскисьёс пӧлын удмурт ибырвесь лэсьтонъя конкурс ялӥз. Вожвылъяськонэ котькуд мылкыд карись класс пыриськыны быгатэ, вераз ивортодэтъя «Удмуртия» агентстволы «Шунды» огазеяськонзылэн кивалтӥсез Алина Чернова. Конкурс Кунлык нуналлы тупатэмын. Озьы ик али, шуркынмонэ, элькунын удмурт кылъя месячник. Тӥни солы но сӥземын Алина Чернова, «Шунды» огазеяськонлэн кивалтӥсезСолэн кылъёсызъя, пиналъёс ужазы котькыӵе материал кутыны быгато. Удмурт ибырвесьлэсь формазэ но соос ас мылкыдзыя быръё. Озьы ик лэсьтэм арберизы сярысь одно ик легенда яке выжыкыл гожтоно. Котькуд класс кылдытэм ужзылэсь туспуктэмзэ «ВКонтакте» мерлыко вотэсбамысь «Шундысиос» движенилэн  12-18 шуркынмонэ интыяны кулэ. Алина Чернова пусйиз, «Шундысиос» движение пыриськись школаос, соос али 30 пала, дышетскон ар ӵоже толэзьлы быдэ пӧртэм вожвылъяськонъёсы пырисько. Удмурт ибырвесь лэсьтонъя конкурс соос пӧлысь одӥгез. Котькуд лэсьтэм задание понна класс баллъёс басьтыны быгатэ. Дышетскон ар пумын радъясьёс йылпумъянъёс лэсьто – тужгес трос балл люкам класс устоез луэ но кузьым басьтэ. Тегъёс: Удмуртия пиналъёс удмуртъёс Мерлык Шунды киуж  